Petcora (kuksa)
Petcora ( rossiavon Печора is komiavon Печӧра ) tir bost valente europafa Rossia nelkon koe Komi Sokasane ke Rossia.

Abrotce tir vas 1 809 km- isen celack tir vas 4 515 m³/v-, trabe tel bareaf logijaf koe Europa, vome tel ke Volga isu Donau.

Tawavopa 
Klita ke bost koe lentefa Ural rodega. Jadifa nia tir geulentafa, dem toloya livodapa. Va Troitsko-Petcorsk widava azu Vuktil azu Petcora azu Naryan-Mar kenonir aze tere va Petcora ceda ke Barents bira konir.

Vaticef salt tir meftavafa voa. Kaike ana Usa kovoa, va toloya ladavapa tazukar. Banlize mante ke bost tir vas 2 km- isen krant kadar romolavana azekapa ton werda. Arte 130 km- abdue artexo, salt gu toloya riskeda solzarter : i gu talteon dilafa Petcora is roneon dalafa Petcora. Artexo tir ton riska mantafa gu 45 km-.

Lavopa

Kovoa

Afigasuteks

Dere rupel 

Petcora (kuksa)
Petcora (kuksa)